El congrés espanyol reprova Dastis per haver mentit sobre el castellà a l'escola

Context: El congrés espanyol ha reprovat aquest dimarts el ministre d'Exteriors espanyol, Alfonso Dastis, per 'mentir pública i deliberadament sobre el no ensenyament del castellà a l'escola pública catalana'. La iniciativa d'ERC ha rebut el suport del PSOE, Units Podem, el PDECat, el PNB i Bildu. Només el PP i Cs hi han votat en contra. La proposta feia referència a les declaracions de Dastis a la televisió francesa CNews, on va assegurar que a les escoles catalanes no s'ensenya castellà. Els mateixos grups han aprovat també un altre punt de la proposta dels republicans perquè el congrés espanyol manifestés el seu suport al model d'escola catalana i a la immersió lingüística, que 'tants bons resultats ha donat per a la cohesió social a Catalunya'. En canvi, el PSOE ha evitat que s'aprovés l'últim punt, que instava el president espanyol a destituir immediatament Dastis 'per negligència deliberada en la projecció exterior de l'estat espanyol'.

Answer: sobre el no ensenyament del castellà a l'escola pública catalana

Question: Sobre què ha falsejat Alfonso Dastis?

Answer: PSOE, Units Podem, el PDECat, el PNB i Bildu

Question: Qui ha recolzat la iniciativa d'ERC?

Answer: CNews

Question: En quin mitja de comunicació va comparèixer Dastis?


El govern kurd proposa a l'Irac de dialogar sobre els aeroports, els bancs i les fronteres

Context: El govern del Kurdistan ha dit aquest dijous que està disposat a dialogar amb les autoritats iraquianes sobre l'estatus dels aeroports kurds, els controls fronterers i els bancs, després de les restriccions imposades per Bagdad pel referèndum d'independència del 25 de setembre. Irac va declarar il·legal el referèndum i ha imposat restriccions per tractar d'aïllar el govern kurd, com ara la prohibició de vols internacionals amb sortida o destinació al Kurdistan. A més, va reclamar al govern kurd que cedeixi el control dels llocs fronterers i va deixar de vendre dòlars als banc kurds. 'Per impedir un càstig col·lectiu, traslladadem de nou al primer ministre, Haider a l'Abadi, que estem preparats per a qualsevol forma de diàleg i negociació d'acord amb la constitució iraquiana', ha assegurat el Kurdistan. Dimecres, els kurds van acusar les forces i els milicians iraquians d'estar preparant una 'important ofensiva' a la regió de Kirkuk i prop de Mossul, al nord de l'Irac. Un portaveu de les forces armades iraquianes va negar que s'estigués preparant una ofensiva i va assegurar que les tropes es disposaven per atacar els milicians d'Estat Islàmic en una zona propera a la frontera amb Síria.

Answer: sobre l'estatus dels aeroports kurds, els controls fronterers i els bancs

Question: Sobre què es mostra el govern del Kurdistan predisposat a dialogar amb els representants iraquians?

Answer: 25 de setembre

Question: Quan es va fer el referèndum d'independència?

Answer: d'estar preparant una 'important ofensiva' a la regió de Kirkuk i prop de Mossul, al nord de l'Irac

Question: De què van inculpar els kurds el dimecres a les forces i als milicians iraquians?


L'ANC tanca per primer cop amb números vermells per una multa i una inspecció d'hisenda

Context: L'ANC presentarà per primera vegada números vermells en un exercici: 132.049 euros de dèficit el 2015. Així consta en la documentació de l'assemblea general ordinària del 17 d'abril vinent a Manresa. L'informe econòmic (pdf), signat pel tresorer de l'entitat, atribueix aquest dèficit a 'diferents actuacions dels organismes de l'estat espanyol'. Concretament, per una multa de 83.000 euros de l'agència de protecció de dades, pel robatori de dades de què va ser víctima l'ANC en l'assemblea del 2014 a Tarragona; i per l'increment de l'IVA a pagar arran d'una inspecció d'hisenda. Entre una cosa i l'altra, 245.000 euros. Després de quatre exercicis econòmics aquesta és la primera vegada que l'entitat tanca amb pèrdues.

Answer: números vermells en un exercici

Question: Què presentarà per primer cop l'ANC?

Answer: 132.049

Question: Quants euros de dèficit té l'ANC el 2015?

Answer: Manresa

Question: On es farà l'assemblea general ordinària?


El viatge de l'Apol·lo 13 a la Lluna en una recreació en 4K com no l'havíeu vist mai

Context: El perillós viatge de l'Apol·lo 13 de 1970 a la cara oculta de la Lluna es pot veure ara en resolució 4K. El centre Goddard de la NASA ha utilitzat dades recopilades per la nau espacial LRO (Orbitador de Reconeixement Lunar) per a produir un vídeo que recrea la missió. La nau va haver de tornar a la Terra sense tocar la superfície de la Lluna per una avaria, i ho va poder fer gràcies a l'assistència gravitatòria del satèl·lit terrestre. El vídeo mostra diferents parts de la superfície lunar, que comença amb la sortida del sol i finalitza en el moment en el qual l'Apol·lo 13 restableix el contacte per ràdio amb el control de la missió. També es mostra el camí de la trajectòria de retorn lliure al voltant de la Lluna, i una vista contínua de la Lluna al llarg d'aquest camí. Totes les vistes s'han accelerat per adaptar-les al visionament en menys de dos minuts i mig.

Answer: viatge de l'Apol·lo 13 de 1970

Question: Quina missió es pot veure en 4K?

Answer: una avaria

Question: Què va patir l'Apol·lo 13 que el va fer tornar a la terra?

Answer: menys de dos minuts i mig

Question: Quant dura el vídeo?


Més Esquerra exigirà a Madrid que els ajuntaments puguin limitar els preus del lloguer

Context: Més Esquerra s'ha compromès avui a exigir al congrés espanyol la modificació de la Llei d'Arrendaments Urbans perquè els ajuntaments puguin regular i limitar el preu dels lloguers. Així ho ha explicat en conferència de premsa el regidor de l'Ajuntament de Palma, Antoni Noguera, qui, al costat del candidat al congrés de Més Esquerra, Guillem Balboa, ha exigit 'la titularitat pública per part del govern de Son Busquets' amb l'objectiu de poder fer habitatge social i equipaments per al barri. A més, Balboa ha assegurat que, si surt elegit, impulsarà des del congrés espanyol 'una llei estatal d'habitatge que prioritzi el lloguer social i permeti que els ajuntaments puguin destinar els seus superàvits a programes socials d'habitatge'. Segons han declarat els ecosoberanistas, actualment facilitar l'accés a l'habitatge ha de ser una prioritat per a qualsevol administració, tal com, segons han apuntat, 'ja està fent el govern balear amb el pla d'habitatge'.

Answer: Llei d'Arrendaments Urbans

Question: Quina llei vol que es modifiqui Més Esquerra?

Answer: regular i limitar el preu dels lloguers

Question: Què podran fer els ajuntaments amb aquesta llei?

Answer: Guillem Balboa

Question: Qui és el candidat al congrés de Més Esquerra?


L'ex-comissari Pino declara davant la jutgessa arran de la querella presentada per Xavier Trias

Context: Eugenio Pino, ex-director adjunt operatiu de la policia espanyola, declararà avui a les 12.15 com a encausat, davant una jutgessa de Madrid. L'ex-batlle de Barcelona Xavier Trias va presentar una querella contra ell per injúries i calúmnies. Trias va interposar la querella després de les declaracions que Pino va fer en una entrevista al diari El Mundo, en què l'acusava de tenir un compte a Suïssa amb gairebé 13 milions d'euros. La magistrada titular del jutjat d'instrucció 25 de Madrid, Raquel Robles, la va admetre a tràmit. En la querella, Trias addueix que aquestes declaracions són objectivament falses, de manera que les considera calumnioses i greument lesives de l'honor. Per a acreditar la falsedat de les imputacions, va sol·licitar a la jutgessa un conjunt de diligències que inclouen l'interrogatori de Pino, el testimoniatge de dos policies de la UDEF i una comissió rogatòria internacional a Suïssa per a requerir al banc UBS si hi ha cap compte a nom seu.

Answer: 12.15

Question: A quina hora declara avui Eugenio Pino?

Answer: injúries i calúmnies

Question: Per què Xavier Trias va presentar una querella contra Eugenio Pino?

Answer: al diari El Mundo

Question: On va fer declaracions Eugenio Pino?


L'ex-president de la Interpol és condemnat a la Xina a més de tretze anys de presó

Context: Meng Hongwei, l'ex-president de la Interpol, ha estat condemnat per un tribunal de la Xina a una pena de tretze anys i sis mesos de presó per delictes de corrupció, segons ha informat la cadena de televisió estatal CCTV. El Tribunal Popular Intermedi número 1 de Tientsin ha condemnat a Meng Hongwei, qui va ser el primer alt càrrec del govern xinès al capdavant de la Interpol, al pagament d'una indemnització de dos milions de iuans (uns 261.000 euros) per les irregularitats en què va incórrer. Segons informa el diari local 'South China Morning Post', Meng ha anunciat que no recorrerà la condemna. La sentència assenyala que entre 2005 i 2017, Meng va aprofitar el seu càrrec com a vice-ministre de Seguretat Pública i com a cap de la Policia Marítima per rebre suborns per un total de 14,46 milions de iuans (1,8 milions d'euros). El cas de Meng va cridar l'atenció de la premsa internacional i va provocar crítiques a les autoritats xineses perquè la seva dona va denunciar que havia desaparegut arran d'un viatge a la Xina i setmanes després les autoritats van informar que havia estat arrestat per suposada corrupció, sense haver informat prèviament a la Interpol de la investigació en marxa ni de l'arrest.

Answer: corrupció

Question: Per quins delictes han condemnat a Meng Hongwei?

Answer: que no recorrerà la condemna

Question: Què ha anunciat Meng?

Answer: 14,46 milions

Question: Per quina quantitat de iuans va rebre suborns Ming?


Turquia.- Erdogan assegura que no tolerarà ingerències d'Alemanya en qüestions internes del seu país

Context: ISTANBUL, 23 (DPA/EP)      El president de Turquia, Recep Tayyip Erdogan, ha assegurat aquest diumenge que no tolerarà ingerències en qüestions internes del país, en el marc de les tensions actuals entre Turquia i Alemanya, al mateix temps que va destacar la “cooperació estratègica” entre Ankara i Berlín. Turquia és un “Estat de dret democràtic i social”, va dir abans de començar una gira per l'Aràbia Saudita, Kuwait i Qatar enmig de les tensions al Golfo Pèrsic. “Ningú té dret d'interferir en qüestions internes de Turquia”, ha insistit. No obstant això, i al mateix temps, Erdogan ha destacat la “cooperació estratègica” entre Turquia i Alemanya i ha demanat evitar passos que enfosquin aquesta cooperació. Com ja va fer el divendres, Erdogan va tornar a referir-se a la independència de la Justícia turca i a arremetre contra les informacions que apunten al fet que empreses alemanyes estan sent investigades en el seu país com a sospitoses de recolzar el terrorisme, que va qualificar de “mentida”. No obstant això, sí que existeixen aquestes investigacions contra empreses turques, va dir Erdogan.

Answer: Recep Tayyip Erdogan

Question: Qui és el president de Turquia?

Answer: que no tolerarà ingerències en qüestions internes del país

Question: Què va afirmar el president de Turquia el diumenge?

Answer: de dret democràtic i social

Question: Quin tipus d'estat és Turquia segons Recep Tayyip Erdogan?


Oltra anuncia una llei de diversitat familiar, una d'igualtat i una d'accessibilitat universal en aquesta legislatura

Context: La vice-presidenta del Consell, Mónica Oltra, ha anunciat que durant aquesta legislatura impulsarà una llei de diversitat familiar; una nova llei d'igualtat que tingui en compte els grans avanços del moviment feminista, i una llei d'accessibilitat universal que acabi amb qualsevol barrera. Oltra ha obert avui les compareixences dels membres del govern de la Generalitat davant el ple de les Corts per a explicar els seus projectes per als quatre anys vinents, que contemplen el desenvolupament de les lleis aprovades en la passada legislatura. Ha plantejat també avenços en matèria de dependència, lluita contra la violència de gènere; protecció de la infància i adolescència i de la gent gran; defensa dels drets de les persones transsexuals i LGTBI, i acolliment de persones refugiades. Després de recordar la situació que va trobar el 2015 i relatar els avenços socials aconseguits al llarg de la passada legislatura, la també consellera d'Igualtat i Polítiques Inclusives ha reconegut que encara queda 'molt per fer' i ha assenyalat que per a això calen recursos econòmics. En aquest sentit, ha assegurat que el Consell no cessarà en la reivindicació d'un finançament just, i en la necessitat de no repercutir l'infrafinançament que pateix el País Valencià 'sobre les esquenes dels valencians', i ha demanat el suport de la resta de grups en aquesta reivindicació. El PP i Ciutadans han allargat la mà a Oltra per portar a terme els seus objectius, però li han demanat millor gestió, mentre que per a Vox, l'èxit del Consell en aquesta àrea serà 'el fracàs de la llibertat i la igualtat'.

Answer: amb qualsevol barrera

Question: Amb què pretén acabar Mónica Oltra mitjançant la llei d'accessibilitat universal?

Answer: un finançament just

Question: Què reivindica el Consell?

Answer: 'sobre les esquenes dels valencians'

Question: Sobre qui no vol Mónica Oltra que repercuteixi l'infrafinançament que suporta el País Valencià?


El Suprem no deixa sortir Forn de la presó per anar demà al ple de l'Ajuntament de Barcelona

Context: El conseller Quim Forn no podrà assistir al ple del cartipàs de l'Ajuntament de Barcelona perquè el Tribunal Suprem espanyol li ha denegat el permís d'excarceració. El tribunal ha donat per vàlids els arguments de la fiscalia i considera que la petició del permís no s'adiu al seu caràcter extraordinari. A més, argumenta que no atorgar-li l'excarceració no li causa un perjudici perquè d'ençà del novembre de 2017 és en presó preventiva. El juny passat, el Suprem i la fiscalia si que van permetre a Forn assistir al ple de constitució de l'ajuntament poc després del final del judici contra el procés. En el seu discurs, el dirigent de Junts per Catalunya va dir: 'No sé quan podré tornar a casa, però el que si els hi garanteixo és que, sigui on sigui, continuaré lluitant per la llibertat, la justícia, per Barcelona i per Catalunya.'

Answer: el permís d'excarceració

Question: Què no li ha concedit el Tribunal Suprem espanyol a Quim Forn?

Answer: en presó preventiva

Question: Com està Quim Forn des del novembre de 2017?

Answer: al ple de constitució de l'ajuntament

Question: On va poder assistir Quim Forn el passat mes de juny?


ERC negocia amb Sobiranistes perquè s'incorpori a la llista republicana al congrés espanyol

Context: Sobiranistes i ERC negocien de coalitzar-se per a concórrer plegats a les eleccions espanyoles. En aquest hipotètic acord, hi podria entrar el diputat dels comuns al parlament, Joan Josep Nuet. Fonts acostades al diputat, com ha avançat el diari Ara, confirmen que Nuet negocia d'ocupar un dels cinc primers llocs per Barcelona: 'Anem negociant. Tot és obert encara', ha dit Nuet a VilaWeb. Per una altra banda, ERC reconeix els contactes també sense assegurar que hi hagi res tancat. La incorporació de Nuet seria significativa, perquè actualment forma part d'un altre espai polític, el dels comuns, amb el qual va concórrer a les eleccions catalanes en la llista de Barcelona i pel qual és diputat a la cambra catalana.

Answer: per a concórrer plegats a les eleccions espanyoles

Question: Per a què estan negociant els sobiranistes i ERC?

Answer: ocupar un dels cinc primers llocs per Barcelona

Question: Què està negociant Joan Josep Nuet?

Answer: VilaWeb

Question: A quin mitjà ha fet declaracions Nuet per dir que la negociació està oberta encara?


Dotze entitats denuncien el cas català a les organitzacions internacionals a l'Espai VilaWeb

Context: Dotze entitats catalanes de pes social presenten l'Informe sobre la situació política i la vulneració de drets fonamentals a Catalunya. El document està pensat per explicar a organitzacions de drets humans de la resta del món el moment polític actual al nostre país i les violacions de drets fonamentals que, a parer de les entitats, es cometen contra el procés democràtic i pacífic cap a la independència de Catalunya. El document, de cinc pàgines en anglès, es presentarà a l'Espai Vilaweb (c/ Ferlandina, 43 baixos, de Barcelona) avui a les 7 de la tarda en un acte obert a tothom. L'informe conté set apartats: Tradició institucional de Catalunya, Reconeixement de Catalunya com a nació, L'estatut de 2006 i la sentència de 2010, Rebuig popular a la sentència, Resposta de les institucions catalanes a la demanda popular, i persecució judicial de l'estat, Violacions per l'estat espanyol dels drets del Parlament de Catalunya i els seus membres, i Judicialització d'un contenciós polític. Conclou que l'estat espanyol no respecta la llibertat d'expressió i opinió, impedeix l'exercici lliure de la representació política, i no garanteix la imparcialitat de la justícia. A l'acte, representants de les entitats explicaran les gestions que pensen fer a partir d'ara, per a difondre el text, i també faran una crida al món associatiu de Catalunya perquè s'adhereixi a aquesta iniciativa i hi col·labori.

Answer: a l'Espai Vilaweb

Question: On es presentarà el document que han realitzat les dotze entitats catalanes?

Answer: set

Question: Quants apartats conté el document?

Answer: la llibertat d'expressió i opinió

Question: Què no respecta l'estat espanyol segons les conclusions de l'informe?


David Fernàndez posa en evidència Coscubiela recordant-li qui agredeix i qui és agredit

Context: L'ex-diputat de la CUP David Fernàndez ha deixat en evidència l'ex-diputat de Catalunya Sí que es Pot Joan Coscubiela, que havia criticat que els membres de la mesa del parlament acatessin l'aplicació del 155 en la seva declaració ahir al Tribunal Suprem espanyol. Alhora, es pregunta per què Barcelona en Comú planteja trencar el pacte amb el PSC pel seu suport al 155. Fernàndez li ha respost que hi ha una diferència entre acatar i imposar el 155. 'No és el mateix patir-ho que decretar-ho. Sofrir-ho que aprovar-ho. La distància, si fa no fa, entre víctima i victimari.

Answer: David Fernàndez

Question: Qui havia estat diputat de la CUP?

Answer: Joan Coscubiela

Question: A qui ha deixat en evidència David Fernàndez?

Answer: Tribunal Suprem espanyol

Question: On van declarar els membres de la mesa del parlament?


L'OMC autoritza els EUA a imposar aranzels per valor d'uns 7.500 milions de dòlars a les importacions de la UE

Context: L'Organització Mundial del Comerç (OMC) ha autoritzat els Estats Units a imposar aranzels per valor d'uns 7.500 milions de dòlars (uns 6.800 milions d'euros) com a resposta a les subvencions il·legals que la UE ha atorgat al fabricant d'avions Airbus. La decisió de l'OMC permet a Washington compensar aquestes ajudes amb aranzels als béns importats de la UE, però no als serveis financers. L'administració de Donald Trump imposarà tarifes del 25% als productes agraris i del 10% als avions. Brussel·les ha avisat als EUA que si els aplica, serà contraproduent. A més, ha recordat que el bloc també pot aplicar contramesures aranzelàries per les pràctiques comercials del president estatunidenc Donald Trump en els darrers anys, el qual va donar presumptes ajudes il·legals a la companyia aeroespacial a Boeing. 'La mútua imposició de contramesures no només provocaria danys a les empreses i ciutadans a banda i banda de l'Atlàntic, sinó que també perjudicaria el comerç mundial i la indústria de l'aviació en un moment sensible', ha alertat la Comissió Europea.

Answer: avions

Question: Què manufactura Airbus?

Answer: 25%

Question: Quins aranzels aplicarà el govern de Donald Trump sobre els productes agraris?

Answer: Boeing

Question: A quina empresa suposadament va ajudar il·legalment Donald Trump?


Els Mossos alerten d'intents d'estafa a persones grans per part de falsos sanitaris arran del coronavirus

Context: Els Mossos d'Esquadra han alertat d'un nou cas d'intent d'estafa a persones grans a Pineda de Mar arran de la crisi del coronavirus. Dos homes amb bata blanca volien entrar al pis d'una senyora amb el pretext de fer les proves de la malaltia de la COVID-19. La dona va advertir-los que n'informaria a la policia i van marxar sense entrar al pis. Tota la informació sobre el Coronavirus, minut a minut  Els Mossos insten a informar les persones grans que existeix l'estafa dels falsos sanitaris, que intenten accedir a domicilis vestits amb bata blanca, poden cobrar falsa assistència o aprofitar per robar i busquen gent gran com a víctimes. La policia recorda que cap sanitari no farà atenció a domicili sense previ avís. 🔴 Nou cas d'intent d'estafa de falsos metges a @pinedademar.

Answer: Pineda de Mar

Question: On s'ha produït l'intent d'estafa?

Answer: amb bata blanca

Question: Com van vestits els falsos sanitaris?

Answer: gent gran

Question: A qui busquen com a víctimes els estafadors?


La Falla d'Arrancapins proposa d'indultar la República en l'Exposició del Ninot

Context: Les falles de València ja són a tocar. I per això aquesta setmana s'ha inaugurat l'Exposició del Ninot. D'ençà del 1934 cada comissió fallera de València hi presenta un ninot de la falla que plantaran. Després el públic és l'encarregat d'escollir-ne un per acabar-lo indultant del foc. Enguany n'hauran de triar un de 372. A més, el qui finalment sigui indultat tindrà la sort de passar a formar part del Museu Faller de València.

Answer: l'Exposició del Ninot

Question: Quina exposició s'inaugura aquesta setmana a València?

Answer: un ninot de la falla que plantaran

Question: Què presenta cadascuna de les comissions falleres de València?

Answer: el públic

Question: Qui escull el ninot que serà indultat del foc?


La vaga general fa sortir milers de persones als carrers de les principals ciutats del Principat

Context: Al marge de la Marxa per la Llibertat, milers de persones també han sortit al carrer a Girona, Tarragona i Lleida amb motiu de la vaga general. A Girona la concentració ha estat massiva i els Mossos d'Esquadra l'han xifrada en 60.000 participants, superant la mobilització del 3 d'octubre del 2017. Milers de persones a la manifestació de #Girona. Aplaudiments quan s'anuncia l'arribada de 150 tractors #SentènciaCatràdio pic.twitter.com/FVLrt0dCqx — CatInfo Girona (@Cati_Girona) October 18, 2019   La capçalera de la manifestació marxa de la presó de #Lleida #vaga18O @Cati_Lleida pic.twitter.com/eeAbE9z6u9 — Estela Busoms (@buslleida) October 18, 2019  A Tarragina unes 5.000 persones s'han concentrat a la plaça de la Font de Tarragona . Durant l'acte s'ha llegit un manifest reivindicatiu en defensa dels drets llibertats i també s'ha expressat el rebuig a la sentència del Tribunal Suprem, a les 'forces d'ocupació' i s'ha reclamat l'alliberament dels 'presos polítics'. Posteriorment, milers de manifestants han iniciat una marxa pel centre de la ciutat enmig d'un to festiu i reivindicatiu.

Answer: 60.000

Question: Quantes persones s'estima que han participat en la concentració a Girona?

Answer: Aplaudiments

Question: Què ha passat quan s'ha anunciat l'arribada de 150 tractors?

Answer: a la plaça de la Font de Tarragona

Question: On s'han manifestat 5.000 persones a Tarragina?


La donació d'òrgans augmenta un 16% al Principat els primers cinc mesos de l'any

Context: La donació d'òrgans al Principat ha aconseguit rècords i ha crescut un 16% entre el gener i el maig del 2019 respecte al mateix període de l'any anterior, amb 167 donacions cadàver vàlides, segons ha informat avui la Conselleria de Salut de la Generalitat, amb motiu de la celebració del Dia del Donant d'Òrgans i Teixits de demà. Segons el tipus de donant, els de mort encefàlica (cerebral) disminueixen un 1,1%, amb un menys, mentre que els de mort en asistòlia (aturada cardíaca) augmenten un 43,6%, vint-i-quatre més, principalment a causa del creixement dels donants d'asistòlia controlada, malalts terminals ingressats en hospitals que moren per cessament irreversible de l'activitat cardíaca. La donació de viu, d'altra banda, malgrat que segueix una tendència a la baixa, se situa en quaranta donants en aquests cinc mesos, un 11,1% menys que el 2018 -cinc donants menys -, com a conseqüència de l'elevada disponibilitat d'òrgans de donants cadàver. El director de l'Organització Catalana de Trasplantaments (OCATT), Jaume Tort, ha subratllat els professionals, els hospitals i el model de trasplantament, així com la 'confiança de la societat en el sistema', perquè el consentiment de donació se situa en el 82%, per la qual cosa vuit de cada deu famílies accedeixen a la donació d'òrgans i teixits. Durant els cinc primers mesos de l'any, els hospitals catalans han fet 524 intervencions de trasplantament, un 12% més que l'any passat quan van ser 468 en el mateix període, i en el tipus d'òrgan, tots creixen excepte els cardíacs i els pulmonars. Se situen al capdavant els trasplantaments renals, amb 353 (un 12,1% més); els hepàtics, amb 93 (un 29,2% més); els pulmonars, amb 45 (un 6,3% menys); els cardíacs, amb 24 (un 17,2% menys), i els pancreàtics, amb nou (un 125% més).

Answer: un 16%

Question: Quant ha crescut la donació d'òrgans de cadàver?

Answer: Dia del Donant d'Òrgans i Teixits

Question: Quin dia es celebrarà demà?

Answer: de viu

Question: Quina donació segueix amb tendència a la baixa?


L'Audiència de Lleida arxiva la querella contra Pérez de los Cobos

Context: L'Audiència de Lleida ha arxivat la querella presentada per Advocacia per la Democràcia contra Inma Manso, ex-sub-delegada del govern espanyol a Lleida; el coronel de la Guàrdia Civil Diego Pérez de los Cobos; i diversos comandaments intermedis, per l'actuació policíaca del primer d'octubre de 2017 a Lleida. La sala considera que la condició política de Manso és 'insuficient' per responsabilitzar-la dels fets i que, en el cas de Pérez de los Cobos, el jutjat de Lleida és 'incompetent' per a jutjar-ne la participació, perquè aquell dia era a Barcelona. Quant a l'acusació contra comandaments intermedis, l'Audiència considera que es fa un plantejament 'tan genèric' i una atribució de responsabilitat 'tan inespecífica' que 'no pot servir de base per a emprendre una investigació penal'. Advocacia per la Democràcia va presentar una querella contra Manso, Pérez de los Cobos i els comanaments i agents que van participar en l'actuació de l'1-O a Lleida, que va ser admesa a tràmit el 27 de setembre de 2018 pel jutjat d'instrucció 1 de Lleida. L'associació els considera tots responsables d'una actuació violenta, amb càrregues policíaques 'desproporcionades i injustificades' contra ciutadans pacífics. Recursos de la fiscalia La fiscalia va recórrer contra aquesta decisió al mateix jutjat, però la jutgessa no va admetre el recurs al·legant que s'havia presentat fora de termini i instava a demanar l'arxivament de la causa a l'Audiència de Lleida.

Answer: incompetent

Question: Com és el jutjat de Lleida en el cas de Pérez de los Cobos?

Answer: 27 de setembre de 2018

Question: Quan va ser admesa a tràmit la querella?

Answer: desproporcionades i injustificades

Question: Com van ser les càrregues policíaques segons l'acusació?


Mor un home a Ovieu després de ser arrestat per haver-se resistit a un desnonament

Context: Un home de trenta anys ha mort a Ovieu després d'haver estat detingut per haver-se resistit a ser desnonat. Segons que ha informat la policia, l'home ha estat arrestat perquè havia mossegat la cama d'un agent. Segons la policia, durant el trasllat a la comissaria els agents s'han adonat que respirava amb dificultats i tenia una gran estat d'ansietat. L'han traslladat a l'hospital i allà s'ha mort.

Answer: trenta

Question: Quants anys tenia l'home que va morir?

Answer: a ser desnonat

Question: A què es resistia l'home?

Answer: perquè havia mossegat la cama d'un agent

Question: Per què van detenir l'home?


La Generalitat preveu destinar part de la recaptació de l'impost de CO2 a renovar vehicles antics

Context: El conseller de Territori i Sostenibilitat, Damià Calvet, confia que l'impost català a les emissions de CO2 es començarà a recaptar a partir de 2020, per molt que el calendari per a la seva aprovació sigui 'just' -encara és en fase de tramitació parlamentària-. La Generalitat preveu recaptar 40 milions d'euros l'any que ve, dels quals una part anirà destinada a ajudes per renovar la flota de vehicles antics que estan afectats per la zona de baixes emissions de Barcelona. De fet, la previsió és que 20 MEUR vagin a un fons climàtic per impulsar 'mesures de mitigació i adaptació al canvi climàtic' -entre les quals la d'ajudar a renovar els vehicles més contaminants o també per ajudes al transport públic o a incentivar l'economia circular a les empreses- i els altres 20 MEUR nodriran un fons 'que ha d'ajudar a preservar i projectar espais naturals i la biodiversitat'. Així doncs, els diners recaptats per aquest tribut aniran íntegrament destinats a fer millors polítiques ambientals i climàtiques i 's'afegiran als que destina de manera ordinària la Generalitat'. L'objectiu és arribar a recaptar 150 MEUR amb aquest impost. Calvet ho ha dit en una atenció als mitjans aquest diumenge després de participar en l'assemblea de la xarxa Regions4 en el marc de la 25a Cimera del Clima de l'ONU a Madrid.

Answer: a partir de 2020

Question: Quan s'iniciarà el recaptament de l'impost a les emissions de CO2?

Answer: 40 milions d'euros

Question: Quin import estima la Generalitat que recaptarà amb l'impost a les emissions de CO2?

Answer: Madrid

Question: On s'ha celebrat la 25a Cimera del Clima de l'ONU?


ERC vol que el parlament demani la dimissió de Borrell per banalitzar el genocidi de nadius americans

Context: ERC ha registrat una proposta de resolució a la comissió d'Acció Exterior, Relacions Institucionals i Transparència per tal que, si s'aprova, el parlament demani la dimissió del ministre Josep Borrell. Amb el text, al qual ha tingut accés l'ACN, els republicans volen 'deixar constància' que les paraules de Borrell –va assegurar que els Estats Units van arribar a la independència després de 'matar quatre indis'- 'no representen de cap manera el sentiment majoritari de la ciutadania de Catalunya'. De fet, ERC qualifica aquestes paraules de 'banalització del genocidi de més de 12 milions de nadius americans', i sentencia que 'no són compatibles amb representar a l'estranger un estat membre de la Unió Europea en ple segle XX'. Amb el text, els republicans volen també que el parlament expliciti un rebuig a 'qualsevol forma de banalització o apologia' del colonialisme i de l'imperialisme i pretén així que la cambra reprovi les paraules del ministre socialista a través d'aquesta comissió parlamentària. La proposta de resolució d'ERC pretén alhora buscar el suport del parlament a la petició de 'reconeixement, justícia i reparació' de les comunitats de nadius americans. I de fet, també proposen en un tercer punt, que es traslladi el text, si s'aprova a la comissió d'Exteriors, a tres àmbits: a les comunitats afectades, a la ciutadania dels Estats Units 'a través dels seus representants' i a la delegació del govern als EUA.

Answer: després de 'matar quatre indis'

Question: Com van arribar a la independència els Estats Units segons Borrell?

Answer: 'banalització del genocidi de més de 12 milions de nadius americans'

Question: Com considera ERC les paraules de Borrell sobre la independència dels Estats Units?

Answer: Josep Borrell

Question: De qui demana la dimissió ERC?


La Guàrdia Civil sabia que intervindria al Quercus de Sant Joan de Vilatorrada dos dies abans de l'1-O

Context: El sergent de la Guàrdia Civil que va rebre l'impacte d'una cadira quan es disposava a entrar a l'institut Quercus de Sant Joan de Vilatorrada el Primer d'Octubre ha declarat avui al jutjat 2 de Manresa en condició de testimoni. El responsable de les càrregues que hi va haver a l'exterior de l'institut ha explicat al tribunal que dos dies abans van saber que el cos actuaria en aquest col·legi. L'advocat de la defensa, David Casellas, ha destacat a l'ACN que era una revelació important, tenint en compte que fins ara 'sempre s'havia dit que s'havia reagrupat els agents el mateix dia i des d'allà se'ls havia dit on havien d'anar'. El sergent també ha explicat que en l'operatiu destacava la presència d'un capità a qui la defensa demanarà que se citi a declarar en condició d'investigat. Caps d'antiavalots espanyols contradiuen Nieto i Cobos i deixen al descobert l'actuació policíaca de l'1-O

Answer: Sant Joan de Vilatorrada

Question: En quina població es troba l'institut Quercus?

Answer: al jutjat 2 de Manresa

Question: On ha prestat declaració el sergent de la Guàrdia Civil?

Answer: David Casellas

Question: Com es diu el lletrat que porta la defensa en la causa?


Alberto Garzón demana a l'estat espanyol que retiri l'acusació contra els dirigents independentistes

Context: El coordinador federal d'Esquerra Unida, Alberto Garzón, ha exigit al govern espanyol que calmi la situació a Catalunya i que demani a l'advocacia general de l'estat espanyol que retiri l'acusació per rebel·lió contra els dirigents independentistes processats en la causa contra el primer d'octubre. Ho ha dit en una entrevista a RNE recollida per Europa Press. I ha palesat que el govern espanyol té marge per a fer coses que millorin la situació a Catalunya, a banda de promoure la intervenció de la fiscalia. Ha defensat que un pas podria ser que l'advocacia retirés la seva acusació, que 'no té ni cap ni peus'. També ha qualificat de 'irresponsables' el president de Ciutadans, Albert Rivera, i la dirigent d'aquest partit a Catalunya, Inés Arrimadas, per have anat a retirar llaços grocs als carrers d'Alella. Els ha acusat de polaritzar la societat catalana.

Answer: RNE

Question: On ha fet les declaracions Alberto Garzón?

Answer: no té ni cap ni peus

Question: Com ha dit que era l'acusació de la fiscalia?

Answer: de polaritzar la societat catalana

Question: De què ha acusat Garzón a Rivera i Arrimadas?


El PSOE accepta que el PP col·loqui Manuel Marchena, ponent del judici a l'1-O, com a nou president del CGPJ

Context: El PP i el PSOE han acordat que el magistrat Manuel Marchena, ponent del judici del Tribunal Suprem espanyol a l'1-O, sigui el nou president del Consell General del Poder Judicial (CGPJ) i del Suprem. El mandat de l'actual direcció del CGPJ, encapçalada per Carlos Lesmes, acaba el 4 de desembre i fa setmanes que el PP i el PSOE negocien en secret la composició de l'organisme que dirigeix el poder judicial de l'estat. El fet que Marchena sigui designat president del CGPJ ha de fer que deixi de presidir el judici als presos polítics, per interferència política. La vice-presidenta del govern espanyol, Carmen Calvo, ha admès en una entrevista a TV3 que haurà d'abandonar el tribunal de l'1-O: 'N'ha de sortir, evidentment, i hi haurà d'entrar el jutge o jutgessa que correspongui en l'ordre previst processalment.' Segons ella, aquest relleu no afectarà el judici i el nou magistrat 'entrarà i no hi haurà endarreriment'. Per Calvo, la designació com a president del CGPJ del president del tribunal de l'1-O és una 'coincidència en el temps' que no té implicacions més enllà de la renovació necessària del màxim òrgan judicial, car el termini per proposar el relleu de Lesmes expira avui. L'executiu de Pedro Sánchez ha acceptat de col·locar un conservador com a president en canvi que hi hagi una majoria de vocals progressista: 11 de proposats pel PSOE (previsiblement un per Podem) i 9 pel PP.

Answer: Manuel Marchena

Question: Qui serà el nou president del Suprem?

Answer: 4 de desembre

Question: Quan finalitza el mandat de Carlos Lesmes?

Answer: TV3

Question: Quin mitja de comunicació ha entrevistat a Carmen Calvo?


Rajoy deixa Santa Pola després d'haver obtingut plaça de registrador a Madrid

Context: Ha durat poc, l'estada de l'ex-president del govern espanyol a la comarca del Baix Vinalopó. Mariano Rajoy deixarà el seu lloc de registrador de la propietat de Santa Pola perquè ha obtingut plaça al registre mercantil número cinc de Madrid, ubicat al número 44 del passeig de la Castellana. Això consta en la resolució provisional del concurs de trasllats de la Direcció General dels Registres i del Notariat que publica el Ministeri de Justícia espanyol. Consegüentment, Rajoy podrà abandonar la plaça de Santa Pola, a la qual va tornar el 20 de juny després de la moció de censura i d'haver abandonat la política. En el mateix document que publica la seva assignació de plaça, apareix el de la seva germana, Mercedes Rajoy Brey, també registradora i que passa d'una oficina de Getafe a una de Madrid capital.

Answer: Madrid

Question: A quina ciutat ha obtingut plaça de registrador Rajoy?

Answer: 20 de juny

Question: Quan va tornar Rajoy a la seva plaça de registrador?

Answer: Mercedes Rajoy Brey

Question: Qui és registradora?


Esquerra denuncia a l'Oficina de Drets Civils l'autobús de Ciutadans amb les cares de Puigdemont i Junqueras

Context: Esquerra Republicana ha denunciat davant l'Oficina de Drets Civils i Polítics de la Generalitat la utilització de la imatge d'Oriol Junqueras i Carles Puigdemont que ha fet Ciutadans en un autobús de campanya. El partit ha utilitzat en la seva imatge per a fins publicitaris sense la seva autorització, 'vulnerant la normativa vigent sobre protecció del dret a l'honor i a la mateixa imatge, lesionant d'aquesta manera la seva dignitat i atemptant contra la seva pròpia estimació', assegura Esquerra. El partit, així com el mateix Oriol Junqueras i els seus familiars, no renuncien a exercir les 'accions jurídiques que siguin pertinents' per tal que aquesta situació no es torni a repetir i per depurar les responsabilitats que se'n derivin. Adam Majó, director de l'Oficina de Defensa dels Drets Civils i Polítics: 'Seré bel·ligerant amb els portaveus polítics que banalitzin els drets civils'

Answer: en un autobús de campanya

Question: On han posat Ciutadans la imatge de Junqueras i Puigdemont?

Answer: fins publicitaris

Question: Per a què ha utilitzat Ciutadans la imatge dels dos polítics?

Answer: accions jurídiques que siguin pertinents

Question: Què no renuncien a exercir ERC i Junqueras?


Itàlia tanca una part del país i suspèn totes les activitats esportives fins l'abril

Context: El govern italià ha adoptat aquest diumenge una mesura dràstica en l'intent de frenar el coronavirus. Setze regions, entre les quals la Llombardia i parts del Vènet, l'Emilia-Romagna i el Piemont han estat tancades i ningú no pot entrar o sortir d'elles sense justificació. Amb això setze milions de persones han vist limitat el seu dret de circulació. En la zona tancada les persones que tinguin febre o dificultats respiratòries han de restar a cada i posar-se en contacte amb les autoritats sanitàries. S'han previst fins i tot penes de presó si es desobeeixen les ordres del decret. Aquestes mesures impliquen la creació de punts de control en les carreteres, autopistes i aeroports de la zona tancada a la mobilitat.

Answer: dràstica

Question: Com és la mesura que ha pres Itàlia per frenar el coronavirus?

Answer: Setze

Question: Quantes regions han estat tancades?

Answer: penes de presó

Question: A què s'arrisquen els que desobeeixin el decret?


Brussel·les queda col·lapsada per una manifestació que mai no havia vist

Context: Brussel·les no havia vist mai una manifestació així. Més de quaranta-cinc mil persones, segons la policia belga, vingudes de tots els racons del país i d'uns quants llocs d'Europa han trencat les expectatives de la convocatòria 'Omplim Brusel·les'. De manifestacions d'aquesta magnitud n'havien vist, al cor de la UE, però mai cap com aquesta, en què tantíssima gent ha vingut d'un país que és a mil tres-cents quilòmetres de distància per carretera i en desenes de vols i que passarà a la història. Les autoritats municipals de Brussel·les s'han vist sobrepassades pel col·lapse de manifestants que hi havia dins el parc del Cinquantenari i als voltants. Milers d'estelades i crits de denúncia de la repressió espanyola contra l'independentisme català, de condemna pel manteniment de quatre presos polítics, de suport al president Puigdemont i als consellers a l'exili Puig, Serret, Ponsatí i Comín. 'No esteu sols!', ha estat el crit més repetit.

Answer: Més de quaranta-cinc mil

Question: Quantes persones hi havia a la manifestació?

Answer: Omplim Brusel·les

Question: Com es diu la convocatòria de la manifestació?

Answer: dins el parc del Cinquantenari i als voltants

Question: On s'han congregat els manifestants?


La CUP acusa Buch de mentir per haver negat que els Mossos col·laborin amb Desokupa

Context: El conseller d'Interior, Miquel Buch, ha negat 'de dalt a baix' que hi hagi complicitat entre els Mossos i l'empresa Desokupa i ha dit que la policia no té capacitat per desnonar ningú, sinó que simplement actua per ordre judicial per garantir la seguretat de la comitiva judicial. Així ho ha manifestat en el marc de la sessió de control del ple del parlament davant les preguntes de la diputada de la CUP Maria Sirvent, que ha denunciat que els Mossos actuen amb 'absoluta complicitat institucional' amb la 'màfia' i li ha retret que la policia catalana es posi 'al servei dels matons' i ha preguntat al conseller què farà per aturar aquesta 'col·laboració criminal'. Desokupa, l'empresa acusada de contractar sicaris i militars per a desnonaments ràpids fora de la llei El Sindicat de Barri de Poble Sec va denunciar que el 15 de gener 'els matons de Desokupa van venir a Poble Sec a fer fora per la força i de forma il·legal a uns joves que havien ocupat feia dies uns habitatges' i que els Mossos d'Esquadra els van ajudar. Atesa la resposta de Buch, en un comunicat la CUP ha acusat el conseller de 'mentir deliberadament', ja que 'existeixen diverses proves gràfiques que demostren l'acció irregular del cos de policia en aquest procediment il·legal'. Recentment, TV3 va publicar el següent vídeo enregistrat per un dels ocupants, on es veu com dos mossos van entrar en un dels pisos sense ordre judicial per a facilitar que els treballadors de Desokupa desallotgessin les persones que havien entrat al pis dies enrere:  🔴 Avui el @sindicatdebarri ha denunciat davant del @parlamentcat que @mossos va facilitar el desallotjament per part dels “matons” de Desokupa i van agredir a un dels joves que es trobava dins de l'habitatge desallotjat il·legalmenthttps://t.co/r4h5anqg9s — CUP Països Catalans (@cupnacional) February 6, 2019 A més, en un vídeo enregistrat el mateix dia, el cap de Desokupa, Daniel Esteve, va explicar la seva versió dels fets. En el relat que en fa, felicita els Mossos per la seva actuació i explica que els van ajudar.

Answer: la policia

Question: Qui no té potestat per desnonar ningú segons Miquel Buch?

Answer: Desokupa

Question: Quina empresa ha estat denunciada per contractar sicaris i militars?

Answer: dos

Question: Quants mossos es veuen en el vídeo entrant en un dels pisos ocupats?


Budó diu que el PDECat ha de desaparèixer com a partit tradicional en favor de JxCat

Context: La consellera de la Presidència i portaveu del govern, Meritxell Budó, ha defensat que el PDECat 'desaparegui' com a partit tradicional una vegada JxCat quedi configurada com a única organització política que aglutini als diferents actors que ja participen en aquest espai. En declaracions a l'agència Efe, Budó ha explicat que, en la trobada de càrrecs que JxCat ha fet aquesta setmana a Bèlgica amb el president de la Generalitat Carles Puigdemont, s'ha parlat, entre altres temes, de la reordenació de l'espai de JxCat. 'Tots convenim en què ha de convertir-se en una única organització, i en això s'estan centrant els esforços, a trobar un encaix entre els diferents actors polítics que formen part d'aquest paraigua que és JxCat', ha assenyalat. Budó s'ha mostrat partidària que JxCat – espai en el qual ja participa el PDECat, a més de la Crida Nacional per la República, dues formacions a les quals està vinculada la consellera – 's'estructuri sota el lideratge del president Puigdemont, amb una estructura tradicional d'un partit polític'. Segons el seu parer, 'el PDECat ha de formar part d'aquest espai polític, que és molt més ampli i recull moltes més sensibilitats'. 'Segons el meu punt de vista, si la voluntat és que JxCat es converteixi en un partit polític, amb una estructura d'organització política tradicional, jo crec que no té cap sentit formar part de dues formacions polítiques', ha raonat.

Answer: Bèlgica

Question: On han fet una reunió els càrrecs de JxCat?

Answer: consellera de la Presidència i portaveu del govern

Question: Què és Meritxell Budó?

Answer: Puigdemont

Question: Sota quin líder diu Budó que s'ha d'estructurar JxCat?


Així s'ha construït el relat per a justificar la repressió a Catalunya

Context: El discurs de l'operació diàleg ja s'ha acabat. Avui el govern espanyol l'ha donat per formalment superat i ja ha fet saber per diversos mitjans de comunicació que té a punt un pla d'acció interministerial per a aturar el referèndum, a la força si cal. Malgrat la retòrica del diàleg, la fase repressiva, que comença ara, s'ha anat coent aquests últims mesos, però el sí de la CUP al pressupost l'ha desencadenada. L'anomenada operació diàleg ha estat l'eina argumental del govern espanyol per a poder dir que ho havia intentat tot, fins a l'últim moment, i que, ja que el procés independentista tira endavant, no hi ha cap més remei que la repressió. I això ha començat ara. Els dos principals diaris espanyols, El País i El Mundo, publicaven avui sengles editorials proclamant la fi de l'operació diàleg i demanant a la Moncloa que passés a l'acció.

Answer: interministerial

Question: Com és el pla d'acció que té el govern espanyol per aturar el referèndum?

Answer: la fase repressiva

Question: Quina fase comença ara?

Answer: que passés a l'acció

Question: Què li demanaven a la Moncloa El País i El Mundo en les seves editorials?


El TC es reunirà d'urgència dilluns per estudiar les mesures contra Forcadell

Context: El president del Tribunal Constitucional espanyol, Francisco Pérez de los Cobos, ha convocat d'urgència un ple d'aquesta institució per dilluns a les 12.30 hores per analitzar l'incident d'execució de sentència del govern espanyol contra el parlament i la seva presidenta, Carme Forcadell, per l'aprovació de les conclusions de la Comissió d'Estudi del Procés Constituent. Entre altres, l'executiu espanyol demana al TC que remeti a la Fiscalia l'actuació de la presidenta del Parlament perquè aquest organisme presenti una querella per la via penal. L'Advocat de l'Estat espanyol ha presentat l'incident d'execució de sentència al registre del TC a dos quarts de tres de la tarda d'aquest divendres, poc després de la seva aprovació per part del consell de ministres en funcions. La petició del govern espanyol Hores abans de l'anunci del TC, la vice-presidenta del govern espanyol, Soraya Sánez de Santamaría ha demanat que el tribunal suspengui i deixi sense efecte la votació de dimecres al parlament, adverteixi a Forcadell, la mesa i el secretari general de la cambra, així com a Carles Puigdemont, de les conseqüències legals derivades del desenvolupament d'aquella decisió i votació, i també la resolució de les sancions (entre 3.000 i 30.000 euros), suspensió de funcions i responsabilitat penal. Ha dit: 'Exigim a la senyora Forcadell i a la mesa la prohibició expressa de convocar o debatre cap iniciativa que pugui portar al debat de la resolució aprovada.' La vice-presidenta del govern espanyol ha justificat aquesta petició al TC dient que és obligació de qualsevol govern de l'estat procurar que 'es respecti la constitució i l'ordenament jurídic'. I ha afegit: 'No som davant d'un simple desafiament institucional, som davant dels desacataments del constitucional.

Answer: un ple

Question: Què ha emplaçat amb caràcter d'urgència el president del Tribunal Constitucional?

Answer: dilluns

Question: Per quin dia ha convocat Francisco Pérez de los Cobos el ple del Tribunal Constitucional?

Answer: 12.30

Question: A quina hora es realitzarà el ple del Tribunal Constitucional?


El govern francès es desdiu i manté les oposicions a professors de català

Context: El govern francès ha rectificat i mantindrà les oposicions de professors de català a Catalunya Nord, segons que ha revelat el diputat nord-català Romain Grau al diari L'Indépendant. Grau, que ha sabut la notícia del Ministeri d'Educació i de la rectora de l'acadèmia de Montpeller, Béatrice Gille, ha dit que era una bona notícia, tant per als estudiants que s'havien preparat per al concurs com per als alumnes que volen aprendre català. Mestres, alumnes, membres de sindicats de l'ensenyament i representants polítics es van concentrar dimecres davant la Prefectura de Perpinyà per exigir l'obertura del Certificat d'Aptitud del Professorat d'Ensenyament de Segon Grau de Català (CAPES), el termini del qual s'acabava ahir. Els manifestants van reclamar a la prefectura que intercedís perquè el govern francès rectifiqués una mesura que significava un cop molt dur a l'ensenyament de la llengua. El president de l'Associació per a l'Ensenyament del Català, Alà Baylac-Ferrer, ha explicat que a Catalunya Nord hi ha deu centres de secundària que no poden oferir l'ensenyament del català perquè no tenen cap professor de la matèria, una mancança que s'afegeix a la de les línies bilingües de primària, on falta una vintena de mestres per a atendre la demanda.

Answer: dimecres

Question: Quan es van congregar els mestres, alumnes, membres de sindicats de l'ensenyament i representants polítics davant la Prefectura de Perpinyà?

Answer: Alà Baylac-Ferrer

Question: Qui és el president de l'Associació per a l'Ensenyament del Català?

Answer: una vintena

Question: Quants mestres de català falten per tal de poder atendre les línies bilingües de primària?


L'ex-president peruà Alan García, s'ha mort després de disparar-se quan anava a ser detingut

Context: L'ex-president del Perú Alan García s'ha mort després que presumptament es disparés quan anava a ser detingut per la policia en la seva residència, en el marc de les investigacions per la presumpta trama de suborns de la constructora Odebrecht, segons fonts citades per l'emissora local RPP. Agents de la Divisió d'Investigació de Delictes d'Alta Complexitat van acudir avui a l'habitatge de l'ex-mandatari en Miraflores per a complir l'ordre d'arrest que pesava sobre ell. Les fonts citades per RPP han indicat que els agents el van trobar ja ferit. L'advocat Genaro Vélez ha confirmat al diari peruà 'El Comercio' que l'ex-president ha sigut ingressat en l'hospital Casimiro Ulloa, encara que no ha donat més detalls sobre aquest tema. Segons la cadena América Televisión, està en estat crític i poques hores després s'ha mort. García estava sent investigat per presumptes suborns en la construcció d'un tren per a Lima, projecte en el qual estava involucrada la constructora brasilera Odebrecht.

Answer: en la seva residència

Question: On anaven a arrestar Alan García?

Answer: ferit

Question: Com estava Alan García quan el van veure els agents?

Answer: Casimiro Ulloa

Question: En quin hospital s'ha internat a Alan García?


El TAS confirma el vet als atletes russos als jocs de Rio

Context: MADRID, 21 (EUROPA PRESS)   El Tribunal d'Arbitratge Esportiu (TAS) ha rebutjat aquest dijous l'apel·lació presentada pel Comitè Olímpic Rus i 68 atletes contra la sanció imposada per la l'Associació Internacional de Federacions d'Atletisme (IAAF) de participar en competicions internacionals, fet que deixa l'atletisme rus fora dels Jocs Olímpics de Rio de Janeiro. La IAAF va sancionar de manera definitiva l'atletisme rus de qualsevol competició a mitjan juny per les seves infraccions en el reglament antidopatge i el TAS ha confirmat 'la validesa' d'aquesta decisió. 'Tenint en compte que la Federació d'Atletisme Russa està actualment suspesa com a membre de la IAAF, els seus atletes no satisfan les condicions del reglament i no són seleccionables per a les competicions que es disputin sota les regles de la IAAF. Aquestes competicions inclouen les proves d'atletisme dels Jocs Olímpics de Rio de Janeiro', ha assenyalat el TAS en la seva sentència.

Answer: contra la sanció imposada per la l'Associació Internacional de Federacions d'Atletisme

Question: Contra què van presentar una apel·lació el Comitè Olímpic Rus i 68 atletes?

Answer: participar en competicions internacionals

Question: Quina sanció ha imposat l'Associació Internacional de Federacions d'Atletisme?

Answer: per les seves infraccions en el reglament antidopatge

Question: Per què va sancionar la IAFF l'atletisme rus?


Quan Enric Casasses parla en pla a un brot de farigola

Context: El premi Lletra d'Or és segurament el més singular de les lletres catalanes. Com recentment recordava l'escriptor Joan-Lluís Lluís en un piulet, els vuit darrers ha anat a parar a set poetes i a un novel·lista, ell mateix. I diu que se sent molt ben acompanyat enmig de tants versos. I segurament aquesta potència que gasta el premi Lletra d'Or és causada per la seva independència, per no estar lligat a cap institució ni grup editorial i per les característiques d'un jurat carregat de joventut, amb poetes, novel·listes, periodistes literaris i gent de teatre. S'atorga cada any a una obra publicada l'any anterior i el jurat no supera mai la cinquantena. Quan algú fa cinquanta anys ha de passar el relleu a un altre lletraferit, menor de cinquanta, és clar.

Answer: Lletra d'Or

Question: Quin premi potser sigui el més especial de les lletres catalanes?

Answer: poetes, novel·listes, periodistes literaris i gent de teatre

Question: Qui formaven part del jurat del premi Lletra d'Or?

Answer: cinquanta anys

Question: Quin és el límit màxim d'edat dels membres del jurat?


L'Audiència de Girona manté la presó preventiva per a dos dels investigats per les protestes post-sentència

Context: L'Audiència de Girona ha mantingut la presó preventiva com a mesura cautelar per a dos dels investigats per les protestes contra la sentència del procés a la ciutat, Ibra i Charaf. El tribunal ha desestimat el recurs de la defensa i conclou que els dos joves, que ara tenen divuit i dinou anys, no tenen prou arrelament per a evitar el risc de fugida. Els investigats són de nacionalitat marroquina, i la seva defensa va criticar durant la vista que els únics detinguts per les mobilitzacions que continuen actualment a presó siguin d'origen estranger. Les interlocutòries diuen que hi ha indicis que apunten que el 14 d'octubre haurien llançat dues pedres contra un furgó policial provocant danys i lesions a dos agents. 'Racisme institucional': tres deportats i cinc empresonats encara per les protestes contra la sentència La Generalitat de Catalunya, que demanava presó per als dos nois, va canviar ahir de criteri i ara els demana llibertat sota una fiança de dos mil euros. L'advocat de la defensa, Benet Salellas, va criticar que els únics que continuen a presó són d'origen marroquí mentre la resta d'investigats han anant sortit en llibertat.

Answer: marroquina

Question: Quina nacionalitat tenen Ibra i Charaf?

Answer: que el 14 d'octubre haurien llançat dues pedres contra un furgó policial

Question: De què nomenen les interlocutòries que hi ha indicis?

Answer: dos mil euros

Question: Quina fiança demana la fiscalia als dos nois empresonats?


Ciutadans denuncia Torrent i els representants de JxCat i ERC a la mesa per haver admès a tràmit una moció de la CUP

Context: Ciutadans ha presentat una denúncia penal a la fiscalia espanyola contra el president del parlament, Roger Torrent, i la resta de representants de JxCat i ERC (Josep Costa, Eusebi Campdepadrós i Adriana Delgado). Els acusa d'un delicte de prevaricació per haver admès a tràmit una moció de la CUP. El text demanava de ratificar la declaració de ruptura amb l'estat espanyol aprovada el 9 de novembre del 2015. 📡@carrizosacarlos "Hemos presentado una denuncia penal contra Torrent y los miembros de la mesa que apoyaron admitir a trámite la moción de la CUP para reafirmar la independencia. Una muestra de su intención de seguir con su plan ilegal" #ActualidadCshttps://t.co/NJJYpcM5TQ — Ciutadans (@CiutadansCs) August 13, 2018  Ho ha anunciat en conferència de premsa el portaveu parlamentari de Ciutadans, Carlos Carrizosa, qui ha dit que el fet d'haver aprovat la moció demostrava que les formacions independentistes continuaven 'amb el seu propòsit'. La moció de la CUP instava el parlament a 'ratificar la ferma voluntat de dur a terme les actuacions necessàries previstes i aprovades' per la cambra per tal d'assolir i culminar democràticament la independència de Catalunya'.

Answer: a la fiscalia espanyola

Question: On ha presentat una denúncia Ciutadans?

Answer: prevaricació

Question: De quin delicte acusen a Roger Torrent?

Answer: 9 de novembre del 2015

Question: Quin dia es va aprovar la declaració de ruptura amb l'Estat espanyol?


El TSJC desestima el recurs de Torra contra l'obertura del judici per no retirar llaços

Context: El Tribunal Superior de Justícia de Catalunya (TSJC) ha desestimat el recurs que va presentar el president de la Generalitat, Quim Torra, contra la decisió del tribunal que decretava l'obertura de judici oral contra ell per no haver acatat l'ordre de la Junta Electoral espanyola (JEC) de retirar llaços grocs dels edificis de la Generalitat en període electoral. La interlocutòria del TSJC desestima el recurs d'apel·lació de Torra i confirma l'obertura de judici contra el president per un presumpte delicte de desobediència. El tribunal rebutja cadascuna de les al·legacions del recurs de Torra, com que la JEC no té la competència per ordenar la retirada de llaços, que aquesta ordre no procedeix d'una autoritat superior a la Presidència de la Generalitat, que no era una ordre clara i concreta, i que hi havia una 'intencionalitat política' per part dels membres de la JEC, entre d'altres. La interlocutòria defensa que 'les resolucions de la JEC no contenien mandats contradictoris sinó complementaris i el compliment quedava a l'abast de l'investigat'. Així mateix, nega que en la resolució del tribunal es vulneri la presumpció d'innocència de Torra i sosté que la JEC sí que té competència i pot donar ordres al president de la Generalitat d'obligatori compliment. 'No sembla discutible que els acords de la JEC són executius i d'obligat acatament per a les autoritats o particulars als quals anessin adreçats', argumenta.

Answer: per un presumpte delicte de desobediència

Question: Per què s'obre un procés judicial contra Quim Torra?

Answer: retirar llaços grocs dels edificis de la Generalitat en període electoral

Question: Què va exigir la Junta Electoral espanyola a Quim Torra?

Answer: d'obligatori compliment

Question: Com són les ordres que dona la JEC segons queda manifestat en la interlocutòria?


Torra, Torrent i Colau vinculen la defensa dels drets socials amb la defensa de la democràcia

Context: El president de la Generalitat, Quim Torra, el del parlament, Roger Torrent, i la batllessa de Barcelona, Ada Colau, han vinculat aquest vespre la defensa dels drets socials amb la defensa de les llibertats públiques i polítiques i la democràcia en general. En la inauguració del sisè congrés de la Taula d'entitats del Tercer Sector Social, han dit que per lluitar contra les desigualtats socials cal també lluitar per una democràcia plena. Per fer-ho, s'han compromès a treballar administracions i entitats conjuntament. En els seus discursos inaugurals, Torra i Torrent han recordat les víctimes de l'accident ferroviari de Vacarisses i l'exili i empresonament de l'anterior govern, sobretot de la consellera de Treball, Afers Socials i Famílies, Dolors Bassa. Torra ha elogiat la riquesa del teixit associatiu català, però ha instat les entitats a no conformar-se i a no oblidar el seu objectiu de lluitar a favor de les persones. Per això, ha instat els congressistes a repensar el model social, a no tenir por de l'statu quo i dels canvis profunds.

Answer: amb la defensa de les llibertats públiques i polítiques i la democràcia en general

Question: Amb què associa Ada Colau la defensa dels drets socials?

Answer: lluitar per una democràcia plena

Question: Què és necessari per combatre les desigualtats socials?

Answer: a no conformar-se i a no oblidar el seu objectiu de lluitar a favor de les persones

Question: A què ha exhortat Torra a les entitats?


El president italià proposa que Cottarelli, ex-alt càrrec de l'FMI, formi govern i convoqui eleccions el 2019

Context: El president de la república italiana, Sergio Mattarella, ha proposat avui que l'ex-alt càrrec de l'FMI Carlo Cottarelli formi un govern provisional que condueixi Itàlia cap a unes noves eleccions a principis del 2019. Cottarelli ha promès un govern neutral i s'ha compromès a què ni ell ni cap dels ministres que nomeni siguin candidats. A més, ha argumentat que es presentarà al parlament amb un programa que inclogui el pressupost. Amb aquest moviment, Mattarella intenta apaivagar la crisi constitucional sense precedents que va obrir-se ahir quan va vetar el candidat a ministre d'Economia proposat pel nou govern, perquè el considera massa contrari a l'euro. La decisió ha fet que Giuseppe Conte, l'independent proposat pel Moviment 5 Estels i per la Lliga Nord, renunciés a formar el govern que li havia estat encarregat. La reacció dels dos partits que havien pactat per fer govern no s'ha fet esperar.

Answer: Carlo Cottarelli

Question: Qui volen que formi un govern provisional?

Answer: el pressupost

Question: Què inclourà el programa de Cottarelli?

Answer: Giuseppe Conte

Question: A qui havien encarregat de formar govern?


El govern de les Illes no suspèn les classes, però Sánchez recomana de fer-ho

Context: La presidenta del govern de les Illes, Francina Armengol, es resisteix a tancar els centres educatius pel coronavirus 2019. Segons que ha dit aquest matí, el govern no preveu de tancar-los, però ha dit que seguiran l'evolució del brot. El president del govern espanyol, Pedro Sánchez, ha dit que el ministeri de Sanitat ha recomanat la 'cancel·lació de les activitats educatives' a tot l'estat. Tota la informació sobre el Coronavirus, minut a minut  A banda, Armengol ha demanat de comparèixer de manera urgent al parlament per a informar de la situació de contenció del coronavirus i de les mesures aplicades per a evitar-ne la propagació i pal·liar-ne els efectes. Demà, es reunirà la mesa i la junta de portaveus per a tractar aquesta petició de compareixença. Coronavirus 2019: Què ha passat avui?

Answer: els centres educatius

Question: Què no preveu tancar la presidenta del govern de les Illes?

Answer: la 'cancel·lació de les activitats educatives' a tot l'estat

Question: Què recomana el ministeri de Sanitat segons Pedro Sánchez?

Answer: Demà

Question: Quan es reuniran la mesa i la junta de portaveus?


El Parlament de les Illes demana de mantenir l'horari d'estiu tot l'any

Context: El Parlament de les Illes Balears aprova avui una declaració institucional que insta el govern espanyol a no canviar l'hora a final d'octubre. La iniciativa, que té el suport de tots els partits amb representació al parlament, vol aconseguir de mantenir tot l'any l'horari solar dels mesos de primavera i estiu. Heus ací la declaració aprovada, difosa per la presidenta, Francina Armengol:    Aprovam al #ParlamentIB una declaració institucional📝 a favor de mantenir l'horari d'estiu a les @iBalears a proposta de @illesambclaror 🌞🌞🌞 pic.twitter.com/hb4Lm6kAOm — Francina Armengol (@F_Armengol) October 25, 2016  Diumenge, 30 d'octubre, els rellotges de tot l'estat espanyol s'endarreriran una hora. La setmana que ve a Mallorca a dos quarts de sis ja serà fosc. Les Illes són un dels territoris dels Països Catalans més afectats per aquest canvi horari, a causa de la situació geogràfica: és on ix primer el sol i també on es pon més aviat. Durant l'hivern les hores de llum natural es redueixen arreu, però a les Illes aquesta minva de les hores de sol s'accentua molt més amb el canvi d'horari administratiu.

Answer: no canviar l'hora a final d'octubre

Question: Què demana el Parlament Balear al govern espanyol?

Answer: tots els partits amb representació al parlament

Question: Qui dona suport a la iniciativa?

Answer: minva de les hores de sol

Question: Què s'accentua a les Illes amb el canvi d'horari administratiu?


La finlandesa Sanna Marin es converteix en el primer ministre més jove del món

Context: El Parlament de Finlàndia ha aprovat avui el nomenament de la socialdemòcrata Sanna Marin, de trenta-quatre anys, com a primera ministra, fet que la converteix en el cap de govern més jove en actiu. De la mateixa manera, és la dona més jove de la història a assumir aquest càrrec. Marin ha rebut el suport de noranta-nou parlamentaris i setanta hi han votat en contra. A la sessió hi ha hagut trenta diputats absents. Marin va ser designada diumenge pel Partit Socialdemòcrata com a candidata de la formació per a substituir Antti Rinne, també de l'SDP, com a primera ministra del país i al capdavant de la coalició de govern encapçalada pels socialdemòcrates. Rinne va dimitir fa una setmana per la pressió del Partit de Centre, que va retirar-li la confiança arran de les vagues al servei postal públic, Posti Group Oy.

Answer: trenta-quatre

Question: Quants anys té Sanna Marin?

Answer: Antti Rinne

Question: A quin membre de l'SDP li pren el relleu Sanna Marin?

Answer: fa una setmana

Question: Quan va dimitir Rinne?


El PP proposa Manuel Marchena, ponent del judici a l'1-O, com a nou president del CGPJ

Context: El PP ha proposat que el magistrat Manuel Marchena, ponent del judici del Suprem a l'1-O, sigui el nou president del Consell General del Poder Judicial (CGPJ) i del mateix Tribunal Suprem espanyol. El mandat de l'actual direcció del CGPJ, encapçalada per Carlos Lesmes, acaba el 4 de desembre i fa setmanes que el PP i el PSOE negocien en secret la composició de l'organisme que dirigeix el poder judicial de l'estat. Manuel Marchena, un home del PP al capdavant del jurat contra l'1-O Segons que explica El País, el PSOE no vol que Marchena, de perfil conservador, presideixi el CGPJ. En canvi, els socialistes volen que sigui una dona de perfil moderat. El nom que han posat damunt la taula els socialistes és el d'Encarnación Roca, vice-presidenta del Tribunal Constitucional. Les negociacions les han dutes la ministra de Justícia, Dolores Delgado, i l'ex-ministre de Justícia del PP Rafael Catalá.

Answer: 4 de desembre

Question: Quan finalitza el mandat de Carlos Lesmes?

Answer: conservador

Question: Quin és el perfil que presenta Marchena?

Answer: Encarnación Roca

Question: Qui desitgen els socialistes que presideixi el CGPJ?


Simulacre d'investidura mentre PSOE i Podem negocien un acord per a investir Sánchez dijous

Context: Els equips negociadors del PSOE i de Podem –encapçalats, d'una banda, per la vice-presidenta del govern espanyol, Carmen Calvo, i la portaveu del PSOE al congrés espanyol, Adriana Lastra, i d'una altra, pel secretari d'Acció Política de Podem, Pablo Echenique, i la portaveu de Podem al congrés, Irene Montero– treballen contra rellotge en els acords programàtics i la composició de l'executiu de coalició que han de fer possible la investidura de Pedro Sánchez de dijous. A les compareixences públiques, els representants de totes dues formacions han mostrat predisposició a arribar a un acord, de manera que es preveu que les negociacions arribin a bon port, tret que hi hagi un tomb d'última hora. Sobre la taula, el nombre de carteres que assumirà Podem –que vol que sigui proporcional al nombre de vots obtinguts, gairebé 3,7 milions, pels 7,5 del PSOE– i les persones que els encapçalaran, amb un ball de noms que inclou Irene Montero, Pablo Echenique, Rafa Mayoral, Juan López de Uralde, Julio Rodríguez i també Xavier Domènech i Alberto Garzón. Tot plegat, poques hores abans de començar el ple, avui a les dotze del migdia. No debo ser la excusa del PSOE para que no haya un gobierno de coalición de izquierdas. Estar o no en el Consejo de Ministros no será un problema siempre y cuando no haya más vetos y la presencia de Unidas Podemos en el Gobierno sea proporcional a los votos pic.twitter.com/UcBoukAj7H — Pablo Iglesias (@Pablo_Iglesias_) July 19, 2019  El pas enrere que Pablo Iglesias va fer divendres, quan va anunciar que renunciava a formar part del consell de ministres espanyol, va obrir la porta a l'acord que fa possible una investidura aquest dijous.

Answer: dijous

Question: Per quan està prevista la investidura de Pedro Sánchez?

Answer: a les dotze del migdia

Question: A quina hora s'iniciarà el ple avui?

Answer: Pablo Iglesias

Question: Qui renuncia a formar part del consell de ministres espanyol?


El director de TV3, Vicent Sanchis, nega desobediència per haver emès anuncis de l'1-O

Context: El director de TV3, Vicent Sanchis, ha negat haver comès un delicte de desobediència per emetre anuncis sobre el referèndum del primer d'octubre del 2017, mentre que el seu homòleg de Catalunya Ràdio, Saül Gordillo, ha al·legat que ell només és responsable dels continguts de la cadena. Tots dos directius han declarat avui en qualitat d'investigats al jutjat número 13 de Barcelona que investiga l'1-O i els imputa un delicte de desobediència per emetre publicitat institucional del referèndum a la televisió i ràdio públiques de Catalunya. A la sortida de la Ciutat de la Justícia, Sanchis ha negat els càrrecs que li imputen i ha dit que, en la seva experiència no ha comès cap mena de desobediència per l'emissió a TV3 dels anuncis sobre el referèndum. 'Per haver emès anuncis del referèndum la meva experiència em diu que no vaig desobeir', ha dit Sanchis abans d'afegir: 'hi havia una sèrie de documents que t'indicaven el que havies i el que no havies de fer i com tot en la vida són interpretables'. Sanchis ha evitat donar detalls sobre la seva declaració però ha assegurat que 'no ha calgut' presentar cap mena de documentació per 'desmuntar' la tesi de l'acusació. El director de TV3 ha respost a totes les preguntes de la fiscalia i de la seva defensa, però s'ha negat a contestar a l'acusació popular que exerceix el partit d'ultradreta Vox, en considerar que aquesta figura constitueix una 'anomalia' en l'ordre jurídica espanyola.

Answer: delicte de desobediència

Question: Què ha negat Vicent Sanchis?

Answer: jutjat número 13 de Barcelona

Question: On han declarat Sanchis i Gordillo?

Answer: Vox

Question: Qui exerceix l'acusació popular?


Experts en astronomia de la UV reben el premi Breakthrough, un dels més importants de Física Fonamental

Context: Especialistes en Astronomia de la Universitat de València que han participat en la col·laboració internacional 'Event Horizon Telescope' (EHT), formada per tres-cents quaranta-set experts que van obtenir la primera imatge d'un forat negre el passat mes d'abril, han rebut el premi Breakthrough de Física Fonamental, dotat amb tres milions de dòlars i un dels més prestigiosos del món. Entre ells, Rebecca Azulay i Ivan Martí Vidal, del Departament d'Astronomia i Astrofísica de la Universitat de València, segons ha informat la institució acadèmica en un comunicat. El 10 d'abril de 2019, EHT va mostrar al món la primera imatge d'un forat negre. En concret, el forat negre súper massiu del centre de la galàxia Messier 87, situada 55 milions d'anys llum de la Terra. Uns mesos després, el 4 de setembre, la Fundació Breakthrough Prize ha concedit el Premi de Física a totes les persones que integren la col·laboració que van firmar els articles on s'anunciaven els resultats. Ivan Martí Vidal, investigador principal d'un projecte del programa d'Excel·lència CIDEGENT (subvencionat per la Generalitat Valenciana i relacionat amb EHT) i membre de l'Observatori Astronòmic i del Departament d'Astronomia, és coordinador del Grup de Polarimetria d'EHT i autor d'un algoritme (PolConvert) que ha contribuït a la participació del telescopi ALMA (l'instrument més sensible de tot el projecte) en aquestes històriques observacions.

Answer: tres-cents quaranta-set

Question: Quants experts han format part en la col·laboració internacional 'Event Horizon Telescope'?

Answer: Departament d'Astronomia i Astrofísica de la Universitat de València

Question: A quin departament pertanyen Rebecca Azulay i Ivan Martí?

Answer: 10 d'abril de 2019

Question: Quan es va fer pública la primera imatge d'un forat negre?


Elisenda Paluzie demana que no es radicalitzi la Diada i critica el partidisme

Context: La presidenta de l'Assemblea Nacional Catalana, Elisenda Paluzie, ha fet pública una 'Carta oberta a l'independentisme de base' en la qual es posiciona contra les veus que demanen de reconvertir la Diada d'enguany per adoptar una posició més combativa. L'historiador Xavier Díez va obrir el debat amb un article al seu bloc de VilaWeb titulat, precisament, 'Carta oberta a l'ANC'. En aquest altre article en van parlar diverses assemblees locals de l'ANC i avui mateix en fa referència Josep Maria Terricabras en aquesta entrevista a VilaWeb. Paluzie diu que l'octubre del 2017 es va viure una victòria, el referèndum, i una derrota, la incapacitat d'implantar-ne el resultat. I avisa de l'intent de fer ara 'un “Maidan” per a defensar la declaració d'independència'. Segons la presidenta de l'ANC, el principal perill en el moment actual és l'intent de retornar a l'autonomisme, facilitat per la batalla partidista.

Answer: Carta oberta a l'independentisme de base

Question: Com es titula la carta que ha fet Paluzié?

Answer: Xavier Díez

Question: Qui va escriure Carta oberta a l'ANC

Answer: la incapacitat d'implantar-ne el resultat

Question: Quina diu Paluzié que va ser la derrota després del referèndum?


L'acord entre Podem i IU preveu un referèndum a Catalunya a l'empara de la constitució

Context: Podem i Esquerra Unida (IU) han publicat avui el text que detalla l'acord entre totes dues formacions polítiques. Es basa en cinquanta punts, un dels quals és el de 'Dret de decidir'. En aquest punt s'apunta la convocatòria d'un referèndum per a decidir 'el tipus de relació territorial que desitgin establir amb la resta d'Espanya', però no especifica si serà sobre la independència. Aquest és el text que parla sobre el dret de decidir: «Obertura d'un ampli debat ciutadà sobre el reconeixement i les formes de l'exercici del dret de decidir en el marc del canvi constitucional. Reconeixement constitucional de la naturalesa plurinacional d'Espanya. Garantia constitucional del dret dels governs autonòmics a celebrar consultes a la ciutadania sobre l'encaix territorial de país quan una majoria ho demani amb intensitat.

Answer: Podem i Esquerra Unida

Question: Quines formacions polítiques han establert un acord?

Answer: cinquanta

Question: En quants punts es fonamenta l'acord?

Answer: de decidir

Question: Sobre quin dret tracta un dels cinquanta punts de l'acord?


Un nova confessió de Ricardo Costa acaba d'empastifar Camps en el cas de la Fórmula 1

Context: Ricardo Costa, ex-secretari general del PP valencià, va declarar ahir al jutjat número 17 de València pel cas de la Fórmula 1, en el qual va implicar encara més a l'ex-president de la Generalitat Francisco Camps. Costa va explicar que l'empresari José Mayor Oreja, germà de l'ex-ministre d'Aznar, li va pagar 150.000 euros en negre per a 'la campanya de Mariano [Rajoy]'. Mayor Oreja, era representant de la constructora FCC, que va rebre l'adjudicació d'una de les obres del circuit de Fórmula 1. El jutjat investiga si aquest pagament, fet en bitllets de 500 euros, era una comissió per aconseguir l'obra. Costa ha relatat que va rebre a Mayor Oreja el 2008, mesos abans que es fes el primer gran premi. Segons l'ex-secretari general, fou Vicente Rambla, ex-vice-president de la Generalitat, qui li va demanar que es reunís amb l'empresari.

Answer: Ricardo Costa

Question: Qui va prestar declaració al jutjat número 17 de València?

Answer: 150.000 euros

Question: Quants diners afirma Ricardo Costa que li va pagar en negre Mayor Oreja?

Answer: FCC

Question: Quina constructora va obtenir l'adjudicació d'una de les obres del circuit de Fórmula 1?


La Generalitat es personarà al cas Erial per a recuperar els diners públics

Context: El president Ximo Puig ha anunciat que la Generalitat es personarà al cas Erial, on s'investiga els ex-presidents de la Generalitat i les Corts Eduardo Zaplana i Juan Cotino, i esgotarà tots els recursos per a aconseguir la recuperació més grossa possible dels diners públics. En resposta a una pregunta del síndic de Compromís, Fran Ferri, durant la sessió de control a les Corts, Puig ha destacat que el jutge que instrueix el cas Erial, ha confiscat uns 11 milions d'euros, entre propietats embargades i diners en efectiu, encara que es podria arribar als 18 milions. 'En una causa de corrupció mai no s'havien recuperat tants diners', ha destacat. El cas Erial investiga el presumpte cobrament de més de 10,5 milions en comissions derivades de la concessió de les ITV realitzades en 1997 durant època de Zaplana al capdavant de la Generalitat, i del Pla Eòlic del País Valencià, engegat el 2003. Puig ha explicat que, per ara, l'Oficina de Recuperació d'Actius de la Generalitat ha pogut recuperar a les arques públiques un total de sis milions d'euros procedents de divuit causes diferents, com Terra Mítica, Emarsa, Cooperació o Fitur (peça separada del cas Gürtel). Així mateix, ha explicat que treballen en la subhasta de béns del cas Cooperació i en la recuperació de dos apartaments a Miami.

Answer: Eduardo Zaplana i Juan Cotino

Question: A qui s'investiga en el cas Erial?

Answer: 11

Question: Quants milions d'euros ha requisat el jutge que instrueix el cas Erial?

Answer: 2003

Question: Quan va arrancar el Pla Eòlic del País València?


Munté deixarà el seu escó d'acord amb les incompatibilitats del PDC

Context: La consellera de Presidència i portaveu del govern, Neus Munté, deixarà el seu escó quan es reiniciï el curs parlamentari per complir amb el règim d'incompatibilitats del Partit Demòcrata Català (PDC), del qual és vice-presidenta. En declaracions a Europa Press, ha explicat que no ho ha fet fins ara perquè, després del congrés del PDC, només quedava un últim ple i tenia cert marge per complir amb les esmentades incompatibilitats. 'Al reinici del debat parlamentari, sigui amb la qüestió de confiança o una altra cosa, faré efectiva aquesta renúncia per complir amb el règim d'incompatibilitats, i segur que el grup agrairà tenir més mans per fer el treball que té, que és molt', ha recalcat. L'esmentat règim preveu que els membres del PDC poden compaginar un càrrec orgànic del partit amb un càrrec institucional, per la qual cosa Munté es veu abocada a prendre aquesta decisió. Tant ella com la resta d'afectats per aquests preceptes disposen de sis mesos per renunciar a càrrecs institucionals o orgànics en el cas que no compleixin amb el seu contingut. La seva decisió permetrà que Àngel Ponsa, amb qui manté una 'excel·lent relació', torni a ser diputada al Parlament en aquesta legislatura, després que el 2011 ja substituís a Jordi Cuminal quan va renunciar al seu escó, i el 2013 a l'ex-conseller Lluís Recoder.

Answer: del Partit Demòcrata Català

Question: De quin partit és vice-presidenta Neus Munté?

Answer: excel·lent

Question: Com és la relació entre Neus Munté i Àngel Ponsa?

Answer: Lluís Recoder

Question: A qui va substituir Àngel Ponsa el 2013?


La cúpula del Front Polisario insta a fer pinya després de la mort d'Abdelaziz

Context: La cúpula del Front Polisario ha instat el poble saharaui a fer pinya i a seguir lluitant per la independència després de la mort del líder d'aquest moviment i de l'autoproclamada República Àrab Sahrauí Democràtica (RASD), Mohamed Abdelaziz, que va morir dimarts als 68 anys. El responsable d'organització política del Polisario, Brahim Ghali, ha explicat a l'agència algeriana APS que el Secretariat s'ha reunit a la seu de la presidència de la RASD, situada als camps de Tindouf, per discutir els últims preparatius relatius al funeral i l'enterrament d'Abdelaziz. La trobada ha estat encapçalada per l'actual president del Parlament, Jatri Aduh, que ha assumit el lideratge del moviment de manera interina, en espera del congrés extraordinari que es farà quan acabi el període de dol, de 40 dies. En nom de tot el Polisario, Ghali ha instat el poble saharaui a fer pinya, a superar els desafiaments i a fer d'aquesta circumstància dolorosa una victòria, amb l'objectiu de seguir treballant a favor del dret d'autodeterminació, de la independència i de la creació d'un estat independent. Abdelaziz va prendre les regnes del Front Polisario en un congrés extraordinari celebrat l'agost del 1976, després de la mort en combat del seu secretari general El Luali Mustafa Saied, i havia estat un dels seus membres fundadors el 1973. El mes d'octubre d'aquest mateix any, va ser designat al Congrés del Polisario president de la RASD, càrrec en el qual va ser reelegit de manera successiva des d'aleshores.

Answer: 68

Question: Quants anys tenia Mohamed Abdelaziz?

Answer: als camps de Tindouf

Question: On està ubicada la seu de la presidència de la RASD?

Answer: per discutir els últims preparatius relatius al funeral i l'enterrament d'Abdelaziz

Question: Per què s'ha congregat el Secretariat a la seu de la presidència de la RASD?


Unió de Pagesos reclama mesures per a reparar les infrastructures malmeses pel temporal

Context: Unió de Pagesos ha demanat a les administracions mesures de suport per a reparar les infrastructures agràries malmeses pel temporal Gloria. En concret, el sindicat s'ha referit a les comarques gironines, on el pas de la borrasca ha provocat el desbordament dels cabals dels rius Fluvià, Ter i alguns dels seus afluents. Un dels cursos més castigats ha estat el riu Orlina al seu pas pel terme de Perelada. Per això, el sindicat ha demanat a l'Agència Catalana de l'Aigua que sigui sensible a les millores que reclama el territori per donar resposta a una situació 'que no és conjuntural, sinó estructural'. A l'espera de tenir les dades definitives dels danys, el sindicat també ha alertat de les greus conseqüències en zones fruiteres de l'Alt i Baix Empordà, la Garrotxa i el Pla de l'Estany. [FOTOGRAFIES] Les imatges que retraten una nova jornada de temporal Tot i els efectes evidents del temporal, la dimensió real de les pèrdues i les destrosses se sabrà dins d'uns dies, després de realitzar els peritatges corresponents.

Answer: pel temporal Gloria

Question: Per què van ser malmeses algunes infraestructures agràries?

Answer: Orlina

Question: Quin curs de riu ha estat més castigat pel temporal?

Answer: estructural

Question: Com diu Unió de Pagesos que és la situació?


El Suprem prohibeix a Sànchez, Rull i Turull de fer campanya durant els recessos del judici

Context: El Tribunal Suprem ha rebutjat la petició de Jordi Sànchez, Josep Rull i Jordi Turull (tots tres caps de llista de JxCat el 28-A) de tenir permisos per sortir de la presó per fer campanya i també, subsidiàriament, de poder aprofitar els recessos del judici per concedir entrevistes o fer conferències de premsa. Els magistrats recorden que es van presentar a les eleccions quan ja estant privats de llibertat i enmig d'un judici i que això no els 'impossibilita' de ser escollits. Sobre la petició de fer campanya als descansos, remarca que els recessos 'formen part de l'acte del judici' i que han de servir per descansar i alerten que, si ho permetessin, 's'alteraria' la custòdia de l'edifici convertint el tribunal 'en una administració electoral paral·lela' respecte a uns candidats concrets. La fiscalia també s'havia oposat a la petició. Sànchez ha reaccionat a la decisió amb un piulet on qüestiona 'on és la igualtat d'oportunitats'. El Suprem m'acaba de denegar contactes amb mitjans de comunicació per exercir amb plenitud els drets com candidat.

Answer: per sortir de la presó per fer campanya

Question: Per a què no els dona permisos el Tribunal Suprem Sànchez, Rull i Turull?

Answer: on és la igualtat d'oportunitats

Question: Què pregunta Sànchez en el seu piulet?

Answer: per descansar

Question: Per a què diu el Tribunal Suprem que han de servir els recessos del judici?


La lluita per un nou emplaçament del CAP del Raval Nord ressona també als premis ACCA

Context: 'He de confessar-vos que, per a mi, és si més no estrany que avui, en aquest espai del Macba, ens sigui reconeguda la feina per un projecte artístic que pretén millorar la vida dels centres de salut i que, al mateix temps, aquesta institució tingui retinguda la capella de la Misericòrdia impedint que s'hi pugui construir un CAP: un centre de salut en un dels barris amb l'esperança de vida més baixa de Catalunya, el Raval. És, si més no, estrany.' Aquest és el primer paràgraf del text que l'artista Lara Costafreda ha publicat a les xarxes explicant que és el discurs que hauria llegit dalt l'escenari si hagués assistit al lliurament dels premis de l'Associació Catalana de Crítics d'Art (ACCA), que es va fer dimarts, precisament al Macba. Costrafreda és una de la desena d'artistes que han col·laborat en el projecte guardonat, Radiació +++, promogut per l'Hospital Arnau de Vilanova de Lleida i el Centre d'Art la Panera, i que el jurat ha premiat per 'la innovació de valorar l'art com una via de mediació social, impulsant la participació de tota la comunitat hospitalària en un projecte de creació'. És una iniciativa única al país que consisteix a humanitzar i transformar, mitjançant l'art, els espais de tractament del càncer en aquest hospital. L'hospital i el centre d'art (que són les institucions nominalment receptores del premi) havien convidat alguns dels artistes del projecte a l'acte de lliurament, entre els quals Costafreda. Però ella va decidir de no assistir-hi, en protesta perquè l'acte de lliurament es feia al Macba, una institució que és al bell mig de la polèmica, perquè, essent propietària de la Capella de la Misericòrdia del barri del Raval de Barcelona, un espai inutilitzat i que li fou cedit per l'ajuntament per ampliar el museu, ara refusa de cedir-lo al Departament de Salut perquè hi construeixi el nou CAP Lluís Sayé del Raval Nord.

Answer: el Raval

Question: Quin barri té l'esperança de vida més curta?

Answer: el nou CAP Lluís Sayé del Raval Nord

Question: Què vol construir el Departament de Salut?


Torra creu que la taula de negociació es pot fer per videoconferència

Context: El president de la Generalitat, Quim Torra, ha defensat que la segona reunió de la taula de negociació amb l'estat es pot celebrar 'perfectament' per videoconferència i ha refermat que la intenció del govern és que es pugui celebrar malgrat l'alarma pel coronavirus 2019. Torra ha explicat que el govern espanyol s'ha compromès a celebrar la pròxima trobada abans que comenci la campanya electoral de les eleccions a Euskadi i Galícia. Per tant, segons Torra, dins un termini màxim del 18 o 19 de març. 'Nosaltres posarem sobre la taula la possibilitat que es pugui fer per videoconferència i per nosaltres no quedarà', ha reblat Torra. Pel que fa a la substitució de Bosch com a membre de la delegació catalana a la taula de diàleg, el president català s'ha limitat a dir que s'ha de decidir entre els dos socis del govern com queda la composició de la taula de negociació i ha afegit que està segur que en els propers dies es podrà nomenar un nou conseller d'Exteriors. Preguntat per si participarà a la conferència de presidents per videoconferència que el president del govern espanyol, Pedro Sánchez, ha convocat per a aquest dissabte amb motiu del Coronavirus, Torra ha dit que ho valorarà.

Answer: per videoconferència

Question: Com se pot fer la segona reunió de la taula de negociació amb l'estat?

Answer: amb motiu del Coronavirus

Question: Amb quin motiu ha convocat Pedro Sánchez una conferència de presidents?

Answer: dissabte

Question: Quan se celebrarà la conferència de presidents convocada per Pedro Sánchez?


L'ex-número dos d'Interior espanyol declararà com a testimoni per les càrregues de l'1-O a Barcelona

Context: El titular del jutjat d'instrucció 7 de Barcelona, que investiga les càrregues de la policia espanyola a diverses escoles barcelonines durant el Primer d'Octubre, ha citat com a testimoni l'ex-secretari d'Estat de Seguretat espanyol José Antonio Nieto, per al dimarts 18 de juny. Segons ha explicat a Europa Press el Tribunal Superior de Justícia de Catalunya (TSJC), Nieto declararà previsiblement per videoconferència, per explicar l'operatiu que es va desplegar a la capital catalana, tal com van demanar algunes acusacions. Nieto va ser número dos del Ministeri de l'Interior espanyol  -amb el ministre Juan Ignacio Zoido – durant el govern de Mariano Rajoy, i actualment és el portaveu del PP al parlament d'Andalusia. Sobre el dispositiu de l'1-O, Nieto ja va declarar el 4 de març com a testimoni davant del Tribunal Suprem en el judici contra el procés. El jutjat d'instrucció 7 de Barcelona investiga l'actuació policíaca en escoles com Ramon Llull, Pau Claris i Mediterrània, on es van produir els ferits com el cas de Roger Español, que va perdre un ull, i manté com a investigats una quarentena d'agents de la policia espanyola.

Answer: 18 de juny

Question: Quin dia han citat a declarar a Nieto?

Answer: videoconferència

Question: Com sembla que declararà Nieto?

Answer: parlament d'Andalusia

Question: On és portaveu del PP Nieto?


A Rajoy se li desmunta l'amenaça de la UE en una sola pregunta a Onda Cero

Context: El president del govern espanyol ha estat incapaç d'argumentar per què els catalans deixarien de ser ciutadans europeus en cas d'independència de Catalunya. Una simple pregunta del periodista Carlos Alsina que l'entrevistava avui a Onda Cero l'ha deixat desarmat. Vegeu aquest fragment de vídeo:    I ací podeu escoltar l'àudio:  Transcrivim ací la conversa, que comença amb una declaració de Rajoy: —Mariano Rajoy [M. R.]: Allò que alguns pretenen demanar a la gent és que renunciïn a la seva condició d'espanyols i d'europeus. És un disbarat. Per què els han de perdre, els seus drets d'espanyols i d'europeus? Això va contra el signe dels temps.

Answer: Carlos Alsina

Question: Qui ha entrevistat a Mariano Rajoy?

Answer: Una simple pregunta

Question: Què ha deixat desarmat a Rajoy?

Answer: ciutadans europeus

Question: Què diu Rajoy que deixarien de ser els catalans en cas d'independència de Catalunya?


L'Ajuntament de València limita la velocitat pel centre històric a 30 km/h

Context: Des d'avui, els vehicles que circulin pel centre de la ciutat de València no podran superar els 30 km/h. Ho va anunciar ahir l'Ajuntament de València, en una mesura que pretén de pacificar el trànsit des de l'anomenada ronda interior fins al centre de la ciutat. Amb la limitació també pretenen que els vehicles privats, el transport públic, els ciclistes i els vianants puguin compartir l'espai. A més de retornar simbòlicament a la plaça de l'Ajuntament el caràcter de plaça i afavorir que el centre històric sigui un espai de vianants, la campanya 'El centre ja va a 30' vol augmentar la seguretat i evitar accidents, millorar la qualitat ambiental, incrementar l'espai per a les persones i potenciar el comerç de proximitat. La mesura, que no preveu en un primer moment sancions, també espera de reduir el 50% del trànsit de pas pel centre històric. Pel batlle, Joan Ribó, és el primer pas per a aconseguir que per dins de la ronda interior acabin circulant vehicles autoritzats i prou.

Answer: 30 km/h

Question: Quina és ara la velocitat màxima al centre de València?

Answer: accidents

Question: Què vol evitar la campanya El centre ja va a 30?

Answer: 50%

Question: Quant volen reduir el trànsit de pas pel centre històric?


El TSJC cita de nou Josep Maria Jové per al 7 de juny

Context: El Tribunal Superior de Justícia de Catalunya (TSJC) ha citat de nou Josep Maria Jové per al 7 de juny, després d'ajornar diverses vegades la seva declaració com a investigat. L'exsecretari general d'Economia es va acollir al seu dret a no declarar davant del Tribunal Suprem perquè està sent investigat pel TSJC. La magistrada Maria Eugènia Alegret també demana a la Guàrdia Civil que remeti còpia d'alguns atestats que en el seu dia va enviar al jutjat d'instrucció número 13 de Barcelona. També reclama a aquest jutjat que li faciliti les gravacions d'algunes declaracions testificals.

Answer: Josep Maria Jové

Question: Qui ha tornat a citar el TSJC?

Answer: a no declarar

Question: A quin dret es va acollir Jové?

Answer: 7 de juny

Question: Quin dia han citat a Jové?


La Cambra anuncia una segona consulta sobre les dificultats per trobar personal qualificat

Context: La Cambra de Comerç de Barcelona començarà demà una nova consulta electrònica als empresaris, segons ha anunciat el seu president, Joan Canadell. La votació se centrarà en demanar sobre les dificultats de les companyies per trobar personal qualificat. 'És un tema que preocupa molts empresaris i volem valorar-ho per fer propostes', ha afirmat Canadell en una piulada. La primera consulta, sobre les conseqüències econòmiques de la independència en el marc de la Unió Europea, ja supera les 1.500 votacions, segons fonts de la Cambra, que expressen la seva satisfacció pel nivell de participació. Per ara, però, l'ens no posa data a una possible consulta sobre la resposta a la sentència de l'1-O. Fonts de la Cambra indiquen que l'empresariat està responent molt bé a les consultes, que creuen que necessiten recorregut.

Answer: als empresaris

Question: A qui va dirigida la consulta electrònica que realitzarà la Cambra de Comerç de Barcelona?

Answer: sobre les dificultats de les companyies per trobar personal qualificat

Question: Sobre què versarà la consulta als empresaris?

Answer: 1.500

Question: Quantes votacions es van efectuar en la consulta sobre la repercussió econòmica de la independència?


Dolors Bassa, aïllada a Puig de les Basses perquè té símptomes del coronavirus

Context: La consellera Dolors Bassa està aïlla al Puig de les Basses perquè té símptomes del coronavirus 2019 des d'ahir, segons que ha pogut confirmar VilaWeb. Bassa està aïllada a la infermeria de la presó, però encara no se sap si pateix la Covid-19. Diumenge, el conseller Josep Rull també va ser aïllat, en el seu cas a la infermeria dels Lledoners, per haver estat en contacte amb un positiu de coronavirus. A més, divendres es va fer el mateix amb Jordi Sànchez, per haver estat en contacte amb un possible cas. Segons l'últim balanç fet públic per la Secretari de Mesures Penals, Reinserció i Atenció a la Víctima del Departament de Justícia, a les presons catalans hi ha hagut de moment un cas positiu entre la població reclusa i dotze de sospitosos. El positiu ha obligat a aïllar un mòdul amb 105 interns.

Answer: a la infermeria de la presó

Question: On està aïllada la consellera Dolors Bassa?

Answer: perquè té símptomes del coronavirus 2019

Question: Per què està aïllada la consellera Dolors Bassa?

Answer: 105

Question: Quants interns té el mòdul de la presó que s'ha aïllat?


El Suprem també declara vacants els escons de Puigdemont i Comín

Context: La sala tercera del Tribunal Suprem espanyol ha denegat les mesures 'cautelaríssimes' demanades per Carles Puigdemont i Toni Comín i ha declarat vacants els seus escons al Parlament Europeu per no haver jurat la constitució espanyola. D'aquesta manera, subscriu la decisió a la Junta Electoral espanyola (JEC). La setmana passada, l'advocat Gonzalo Boye va presentar-se a la seu de la JEC per efectuar la promesa per poders, però li ho van impedir. Puigdemont i Comín sol·licitaven la suspensió de la decisió de la JEC al·legant que es podien veure vulnerats els seus drets polítics. El Suprem critica que no presentessin recurs fins al 26 de juny, atès que l'acord de la JEC impugnat té data del dia 20, i diu que no s'aprecien circumstàncies d'urgència especial, malgrat que el ple de constitució del Parlament Europeu és dimarts vinent. Boye té previst de demanar mesures cautelars en una demanda al Tribunal de Luxemburg per a assegurar la presència de Puigdemont i Comín dimarts vinent al Parlament Europeu, encara que la JEC i la justícia espanyola vulguin evitar-ho.

Answer: les mesures 'cautelaríssimes' demanades per Carles Puigdemont i Toni Comín

Question: Què ha denegat la sala tercera del Tribunal Suprem espanyol?

Answer: per no haver jurat la constitució espanyola

Question: Per què ha anunciat la sala tercera del Tribunal Suprem espanyol vacants els escons de Puigdemont i Comín?

Answer: mesures cautelars

Question: Què vol demanar Boye al Tribunal de Luxemburg?


El parlament reclama la retirada de la Guàrdia Civil a Catalunya

Context: El parlament ha demanat la retirada a Catalunya dels efectius de la Guàrdia Civil perquè han actuat obertament com una policia 'de caire polític' centrada a perseguir determinats col·lectius. En una de les resolucions que clouen el debat de política general, la cambra també ha exigit la dimissió immediata de Teresa Cunillera, delegada del govern espanyol a Catalunya, per haver estat 'manifestament incapaç' de garantir els drets fonamentals dels ciutadans. JxCat, ERC i la CUP han exigit igualment que s'aturin les operacions de les forces policials espanyoles que consideren prospectives i que utilitzen de manera especulativa i arbitrària els tipus penals associats al terrorisme per a reprimir l'activisme. A més, la iniciativa compromet els partits a impulsar una modificació al congrés espanyol de la reforma del 2015 del codi penal que va permetre aquest ús arbitrari i abusiu en la qualificació del tipus penal de terrorisme. Els socis del govern, amb l'aval de la CUP, també han fet un propòsit d'esmena amb les càrregues dels Mossos d'Esquadra contra manifestants o el fet que la Generalitat es personi en casos contra activistes independentistes. Per exemple, fent d'acusació en el cas dels nou dels Lledoners.

Answer: com una policia 'de caire polític'

Question: Com ha actuat la Guàrdia Civil segons el parlament?

Answer: Teresa Cunillera

Question: De qui ha demanat la dimissió el parlament?

Answer: delegada del govern espanyol a Catalunya

Question: Qui és Teresa Cunillera?


La Guàrdia Civil deté seixanta-un immigrant a Eivissa, arribats amb quatre barcasses

Context: La Guàrdia Civil ha detingut seixanta-un immigrant, arribats entre ahir i avui amb quatre barcasses a Eivissa. D'aquests, trenta-un, tres dels quals segurament menors, havien anat a parar ahir, amb dues embarcacions, a la costa des Cubells de Sant Josep. Tots, homes i algerians, segons la delegació del govern espanyol de les Illes. Setze més, tres dels quals igualment menors, van arribar, també ahir, al Sol d'en Serra de Santa Eulàlia amb una embarcació. Així mateix, homes i algerians. Finalment, una quarta barcassa ha arribat avui al matí a la Roca Llisa amb divuit ocupants que han estat detinguts.

Answer: La Guàrdia Civil

Question: Qui ha detingut seixanta-un immigrants?

Answer: Eivissa

Question: On van arribar els immigrants?